Document ID: 32015D0432

NEUVOSTON PÄÄTÖS (YUTP) 2015/432,
annettu 13 päivänä maaliskuuta 2015,
rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 17 päivänä maaliskuuta 2014 päätöksen 2014/145/YUTP rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta (1).
(2)
Neuvosto hyväksyi 8 päivänä syyskuuta 2014 päätöksen 2014/658/YUTP (2) kyseisten toimenpiteiden jatkamisesta kuudella kuukaudella.
(3)
Ulkoasiainneuvosto on sopinut 29 päivänä tammikuuta 2015, että toimenpiteitä olisi jatkettava. Neuvosto on tarkistanut luetteloa. Viittäkymmentä henkilöä koskevia tietoja olisi muutettava ja yhtä kuollutta henkilöä koskevat tiedot olisi poistettava.
(4)
Päätös 2014/145/YUTP olisi sen vuoksi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2014/145/YUTP seuraavasti:
1)
Korvataan 6 artiklan toinen kohta seuraavasti:
”Tätä päätöstä sovelletaan 15 päivään syyskuuta 2015.”
2)
Muutetaan liite tämän päätöksen liitteen mukaisesti.
2 artikla
Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tehty Brysselissä 13 päivänä maaliskuuta 2015.

Labels: 18
11
5